বর্তমানে বাজারে দৈনিক লেনদেনে শ্লথগতি কাজ করছে। প্রতিমাসের শেষেই লেনদেনে একটু ভাটা থাকে সেটা বিগত মাসগুলোর চিত্র দেখলেই বোঝা যায়। মূলত বাংলাদেশ ব্যাংক মাসের শেষে আর্থিক প্রতিষ্ঠান তথা ব্যাংকগুলোকে পুঁজিবাজারে বিনিয়োগের বিষয়ে বাড়তি তদারকি করে থাকে। প্রতিটি কোম্পানিকেই পুঁজিবাজারে এক্সপোজারের বিষয়ে মাসের শুরুতে বাংলাদেশ ব্যাংককে তথ্য দিতে হয়। আর এই তথ্যে এক্সপোজার যেন নির্দিষ্ট সীমার ওপরে না ওঠে সেদিকে বেশ হুঁশিয়ার থাকতে হয়। এক্ষেত্রে বাজার ভালো থাকলে ব্যাংকের এক্সপোজারের মাত্রা বেশি হয়ে যায় তখন ব্যাংকগুলো শেয়ার বিক্রি করে নির্দিষ্ট সীমার মধ্যে নিয়ে আসে। আবার এক্সপোজার কম হলেও শেয়ার কিনে সমন্বয় করে। তাই বর্তমানে দৈনিক লেনদেনে একটু শ্লথগতি কাজ করছে।